Sagen drejer sig om forældremyndighed og samvær
Ret: Retten i Randers (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I RANDERS
DOM

afsagt den 25. juni 2021

Sagen er behandlet for lukkede døre

Sag BS-41486/2020-RAN

Mor
(beskikket advokat Anne Koch)

mod

Far
(advokat Hanne Fabricius-Haunstrup)

Denne afgørelse er truffet af Dommer.

Sagens baggrund og parternes påstande
Familieretshuset har den 23. oktober 2020 indbragt sagen for retten.

Mor har fremsat:

Påstand vedrørende forældremyndighed:

Der skal fortsat være fælles forældremyndighed over Barn, Født 2015,
subsidiært at den fælles forældremyn-dighed ophæves og tillægges sagsøgeren
alene.

Påstand vedrørende samvær:

Principal påstand:



/

2

Sagsøger får samvær med Barn fra fredag i lige uger med afhentning i institu-
tion/skole til fredag i ulige uger med aflevering i institution/skole.

Subsidiær påstand:
Sagsøger får samvær med Barn i en 9/5-ordning, således fra fredag i lige uger
med afhentning i institution/skole til førstkommende onsdag i ulige uger med
aflevering i institution/skole.

Mere subsidiær påstand:
Sagsøger får samvær med Barn i en 11/3-ordning, således fra fredag i lige uger
med afhentning i institution/skole til førstkommende mandag i ulige uger med
aflevering i institution/skole.

Påstand vedrørende feriesamvær:

Sommerferie:
Sagsøger får samvær med Barn i 2 sammenhængende uger i skolernes sommer-
ferie.

Sagsøger vælger placering af sommerferie først i ulige år, og sagsøgte vælger
placering af sommerferie først i lige år. Den, der vælger først, skal give den an-
den skriftligt besked om feriens placering senest den 15. januar. Den, der vælger
sidst, skal give besked om feriens placering senest den 1. marts. Hvis fristen for
at vælge først ikke overholdes, overgår retten til at vælge først til den anden, der
så skal give besked til den anden om feriens placering senest den 1. februar.

Det almindelige hverdagssamvær bortfalder ikke i skolernes sommerferieperio-
de, men dog i sagsøgtes ferie med Barn.

Jul/nytår:
I ulige år får sagsøger samvær med Barn fra den 23. december kl. 10.00, hvor
sagsøger henter Barn på sagsøgtes bopæl, til den 27. december kl. 10.00, hvor
sagsøgte henter Barn på sagsøgers bopæl.

I lige år får sagsøger samvær med Barn fra den 27. december kl. 10.00, hvor
sagsøger henter Barn på sagsøgtes bopæl, til den 1. januar kl. 15.00, hvor
sagsøgte henter Barn på sagsøgers bopæl.

Det almindelige hverdagssamvær bortfalder i jul-/nytårsperioden.

Vinterferie/efterårsferie:
Sagsøger har ret til samvær med Barn i vinterferien i de lige år og efterårsferien i
de ulige år. Ferien starter fredag før ferien, hvor Barn får fri fra skole og slut-ter
mandag morgen efter ferien, hvor sagsøger afleverer Barn i skole.



/

3

Påske:
I ulige år får sagsøger samvær med Barn i påsken fra fredag før palmesøndag
med afhentning i skole/institution til Langfredag kl. 10.00, hvor sagsøgte henter
Barn på sagsøgers bopæl.

I lige år får sagsøger samvær med Barn i påsken fra Langfredag kl. 10.00, hvor
sagsøger henter Barn på sagsøgtes bopæl, til førstkommende skoledag, hvor
sagsøger afleverer Barn i skole/institution.

Det almindelige hverdagssamvær bortfalder i påsken.

Alle øvrige helligdage:
Alle øvrige helligdage følger det almindelige hverdagssamvær.

Far har fremsat påstand om:

Vedrørende forældremyndighed:

Den fælles forældremyndighed over fællesbarnet Barn, Født 2015, ophæves og
tillægges sagsøgte alene.

Vedrørende samvær:

Frifindelse.

Oplysningerne i sagen
Dommen indeholder ikke en fuldstændig sagsfremstilling, jf. retsplejelovens §
218 a.

Parterne har fælles forældremyndighed.

Retten har indhentet udtalelser fra Kommune.

Sagsøgeren har fri proces under sagen.

Forklaringer
Der er afgivet forklaring af Mor og Far.

Rettens begrundelse og resultat

Barn fik i forbindelse med, at Mor i 2019 blev syg bopæl hos Far. Det må efter
de foreliggende oplysninger lægges til grund, at forholdet mellem parterne
herefter har været noget konfliktfyldt. På



/

4

grundlag af parternes forklaringer finder retten, at det må lægges til grund, at
begge parter fortsat har vanskeligt ved at udvise fleksibilitet, men at begge er
indstillet på at medvirke til, at samarbejdet bliver bedre. Der er ingen konkrete
uenigheder af betydning for Barn.

På den baggrund finder retten, at der ikke er påvist konkrete holdepunkter for at
antage, at forældrene ikke vil kunne samarbejde om Barns forhold til Barns
bedste, jf. forældreansvarslovens § 11, 2. pkt., jf. § 4. Der er derfor ikke grundlag
for at op-hæve den fælles forældremyndighed.

Efter at Barn fik bopæl Far havde hun dagsamvær med Mor og senere også
samvær med en enkelt overnatning. I for-bindelse med Mors sygdom blev Mors
to døtre fra et tidli-gere forhold med samtykke anbragt på Institution. Kommune
har i marts 2021 truffet beslutning om, at der skal ske hjemgivelse til Mor med
en hjemgivelsesperiode på 6 måneder. I forbindelse med Barns samvær vil Mor
således skulle tage vare på alle sine tre børn. I familien indgår endvidere Mors
samlevers søn på 11 år. Det fremgår af Fars forklaring, at Barn har brug for ro,
når hun kommer hjem fra det samvær, der er på nuværende tidspunkt.

Efter en samlet vurdering af Mor og Barns forhold finder retten, at Barn skal
have samvær med Mor, jf. forældreansvarslovens § 19 og § 21, som nedenfor
bestemt.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

T H I  K E N D E S  F O R  R E T :

Mor frifindes for påstanden om ophævelse af den fælles forældre-myndighed.

Barn skal have samvær med Mor fra fredag i lige uger efter skole til søndag kl.
16.00.

Barn skal have feriesamvær med Mor på følgende måde:

Sommerferie fra 2022:
Sagsøger får samvær med Barn i 2 sammenhængende uger i skolernes sommer-
ferie.



/

5

Sagsøger vælger placering af sommerferie først i ulige år, og sagsøgte vælger
placering af sommerferie først i lige år. Den, der vælger først, skal give den an-
den skriftligt besked om feriens placering senest den 15. januar. Den, der vælger
sidst, skal give besked om feriens placering senest den 1. marts. Hvis fristen for
at vælge først ikke overholdes, overgår retten til at vælge først til den anden, der
så skal give besked til den anden om feriens placering senest den 1. februar.

Jul/nytår:
I ulige år får sagsøger samvær med Barn fra den 23. december kl. 10.00, hvor
sagsøger henter Barn på sagsøgtes bopæl, til den 27. december kl. 10.00, hvor
sagsøgte henter Barn på sagsøgers bopæl.

I lige år får sagsøger samvær med Barn fra den 27. december kl. 10.00, hvor
sagsøger henter Barn på sagsøgtes bopæl, til den 1. januar kl. 15.00, hvor
sagsøgte henter Barn på sagsøgers bopæl.

Det almindelige hverdagssamvær bortfalder i jul-/nytårsperioden.

Vinterferie/efterårsferie:
Sagsøger har ret til samvær med Barn i vinterferien i de lige år og efterårsferien i
de ulige år. Ferien starter fredag før ferien, hvor Barn får fri fra skole og slut-ter
mandag morgen efter ferien, hvor sagsøger afleverer Barn i skole.

Påske:
I ulige år får sagsøger samvær med Barn i påsken fra fredag før palmesøndag
med afhentning i skole/institution til Langfredag kl. 10.00, hvor sagsøgte henter
Barn på sagsøgers bopæl.

I lige år får sagsøger samvær med Barn i påsken fra Langfredag kl. 10.00, hvor
sagsøger henter Barn på sagsøgtes bopæl, til førstkommende skoledag, hvor
sagsøger afleverer Barn i skole/institution.

Det almindelige hverdagssamvær bortfalder i påsken.

Alle øvrige helligdage:
Alle øvrige helligdage følger det almindelige hverdagssamvær.

Ingen af parterne betaler sagsomkostninger til den anden part eller til statskas-
sen.



/

 




/